google/wiki40b huggingface dataset:
Hakkaer

Hakkaer i Guangdong og Guangxi

De hakkaer som bor i den sørkinesiske provinsen Guangdong utgjør om lag 60 % av alle hakkaer. Dessuten stammer om lag 96 % av hakkaene i oversjøiske områder fra hakkautvandringene fra Guangdong, især fra byprefekturet Huizhou.
Hakkaene i Guangdong bor for det meste i provinsens østlige deler, særlig i det såkalte XingMei-området (Xingning-Meixian).
Nest største antall hakkaer i Kina har den autonome region Guangxi, vest for Guangdong.

Hakkaer i Fujian

De hakkaer som slo seg ned i de fjellrike områdene sørvest i provinsen Fujian utviklet en særegen arketonisk bygningsform kalt tu lou (土樓). Ordet betyr «jordbygning», utformingen ble valgt for at man bedre skulle verge seg mot tyver og røverbander. En tu lou kan være rund, eller i noen tilfeller firkantet, og fungerer som en kombinert festning og fleretasjes boligkompleks. Den har vanligvis bare én inngangsport, og det er ingen vinduer mot utsiden i første etasje. Hver etasje har en egen funksjon. Nederst kommer buskapen, og der er også brønnen. Så følger lageretasjen, særlig for maten. De høyere etasjer har boliger.
Ruggiero Bonghi

Liv

Han var sønn av en advokat. Etter farens død i 1836 giftet moren seg på nytt med dikteren Saverio Baldacchini. Bongi deltok i det liberale, neoguelfiske miljøet i Napoli. I revolusjonsåret 1848 oppholdt han seg i Roma og Firenze, men i 1850 ble han utvist fra Toscana etter oppfordring av regjeringen i Napoli. I de neste årene oppholdt han seg som landflyktig i Torino, Stresa, Paris og London. I 1859 ble han utevnt til professor i logikk ved Universitetet i Pavia. Etter Frans IIs amnesti i 1860 vendte han tilbake til Napoli, hvor han ble redaktør for avisen Il Nazionale.
Etter Garibaldis inntog i Napoli ble Bonghi utnevnt til professor i filsofi ved Universitetet i Napoli. Samtidig ble han valgt til representant i det nye deputertkammeret i det samlede kongeriket Italia. I 1865 ble han utnevnt til professor i latinsk litteratur ved Istituto di Studi Superiori Pratici e di Perfezionamento i Firenze, den nye hovedstaden. Men alt i 1866 flyttet han til Milano, hvor han var redaktør for avisen La Perseveranza til 1874. I årene 1874–1876 var han italiensk undervisningsminister. I 1881 grunnla han tidsskriftet La Cultura.

Verk

Bonghi utga flere lærebøker i historie. Han skrev lenge på en stor Storia di Roma («Romas historie»), men rakk bare å utga de to første bindene. Fragmenter av det tredje bindet utkom posthumt i 1896.
The Early Days

The Early Days er en DVD om begynnelsen til Iron Maiden og de fire første albumene – Iron Maiden, Killers, The Number Of The Beast og Piece Of Mind.
DVD-en gir deg innblikk av dannelsen av Iron Maiden, og hvordan de første albumene ble produsert.
DVD-en inneholder masse videomateriale fra Maidens tidlige turneer, bl.a. Live at the Rainbow 80, Beast over Hammersmith 82 og Live in Dortmund 83. I tillegg til konserten på Ruskin Arms i 1980, og alle musikkvideoene fra de fire første albumene.
Sommeren 2005 la bandet ut på en verdensturné i forbindelse med denne DVD-en, The Early Days Tour. Her spilte de kun sanger fra de fire første albumene.
TV 2 Nyhetskanalen

Hverdager (utenom «sommermodus»)

Kanalen har sending med programleder(e) i studio i tidsrommet kl. 06.30-23.30, men er bemannet hele døgnet. Derfor kan kanalen raskt gå på lufta med siste nytt – også når større nyhetshendelser skjer om natten. Gjennom natten sendes dagens nyhetssaker non-stop i Nyhetshjulet. Samtidig ruller det gjennom hele døgnet nyhetsoverskrifter nederst på skjermen som løpende oppdateres av NTB, TV 2 Nyhetene, TV 2 Sporten og NA24.no. Sendingene avvikles fra TV 2s lokaler i Karl Johans gate i Oslo fra kl. 06:30 til 10:30. Bergen overtar fra 10:30-Økonominyhetene til kl. 15:00. Oslo overtar fra 15:00-Nyhetene igjen til kl. 18:30. 18:30-Nyhetene sendes alltid fra Bergen. Sendingene mellom kl. 19 og 21 veksler mellom Oslo og Bergen. Bergen overtar samtlige nyhetssendinger fra 21-Nyhetene til 23-Nyhetene.

Helger

TV 2 Nyhetskanalen utvidet sitt tilbud i helgene fra 4. januar 2009. Kanalen sender nyheter, vær, sport og aktuelle gjester i programmet Nyhetsfrokost fra kl. 08.00 til kl. 11.32 både lørdag og søndag. Utover dagen frem til kl. 13.30 veksler kanalen mellom nyhetssendinger, Underhuset og Nyhetshjulet. Siste direktesending fra TV 2 Nyhetskanalen i helgene er mellom klokken 13.00-13.00. Med Gaza-krigen og lanseringen av Nyhetsfrokost fikk TV 2 Nyhetskanalen ny seerrekord, med 433 000 seere søndag 4. januar 2009.
Oslo og Bergen veksler mellom å avvikle helgesendingene annenhver uke. 18.30 og 21 Nyhetene produseres alltid i Bergen – også i helgene.

Sommermodus

Sommeren 2010 sendte kanalen direkte alle hverdager 08.00-14.00 (09.00-15.00 i helg), 17.00-17.30 og 22.00-22.30. I tillegg samsendes 18.30 og 21 Nyhetene. Utover disse tidene sendes nyheter i loop som oppdateres regelmessig.
Marseulia

Utseende

En liten (2 - 3 millimeter), blå til fiolett til svart bladbille. Kroppen er nærmest pæreformet. Antennene er nesten så lange som kroppen. Dekkvingene er noe forkortede, flygevinger mangler. Hodet er trapesformet, avsmalnende forover, fasettøynene ganske små. Pronotum er avrundet firkantet.

Levevis

Både larvene og de voksne (imago) er planteetere. Denne arten kan være et skadedyr på korn (hvete, bygg, havre).

Utbredelse

Arten er utbredt i Midtøsten (Syria, Israel, Libanon).
World Barista Championship

World Barista Championship (WBC) er det offisielle navnet på VM i baristakunst. WBC er en årlig konkurranse i baristakunst som ble startet opp i 2000. Formatet for konkurransen er basert på NM i baristakunst, som ble startet opp i 1998. Konkurransen eies og organiseres i samarbeid mellom Specialty Coffee Association of America (SCAA) og Specialty Coffee Association of Europe (SCAE).
Mesterskapet i klassisk baristakunst går ut på å servere 12 kaffedrikker (4 espresso, 4 cappuccino og 4 egenkomponerte signaturdrikker) i løpet av 15 minutter. Drikkene blir vurdert av 4 dommere ut ifra smak, presentasjon, renhold, kreativitet og teknisk arbeid. I tillegg til klassisk baristakunst arrangeres VM i Latte art, VM i Cup tasting og VM i Coffee in Good Spirits som en del av WBC.
Det er vinneren av NM i baristakunst som representerer Norge i VM i baristakunst.
Cannonball

Handling

Filmen handler om et ulovlig, hemmelig bilrace som går fra California til New York. Alt er tillatt, og alle kan delta. Favoritten er "Cannonball". Han konkurrerer ved hjelp av broren som ikke skyr noen midler for å sette konkurrentene ut av spillet.

Om filmen

Filmen fikk bare en av fire stjerner av den amerikanske kritikeren Roger Ebert.
VGs anmelder gav den terningkast en og beskrev den som en «spekulativ bøllefilm med råkjøring og sjofle knep for å sende racerkonkurrentene hinsides».
Visby

Festivaler

Hvert år i august er det middelalderuke innenfor ringmuren. Det serveres mat og godbiter med oppskrifter fra middelalderen.
Det lages også smykker og settes opp skuespill fra middelalderen.

Kommunikasjon

Visby lufthavn ligger like utenfor byen. Bilferja Visby—Nynäshamn, Visby-Oskarshamn og Visby-Öland (Grankullavik).
Særkilampi naturreservat

Særkilampi naturreservat er et naturreservat ved svenskegrensa helt øst i Kongsvinger kommune. Naturreservatet er på 4 785 dekar og ble vernet med dette navnet den 9. juli 1993. Formålet med fredningen er å bevare et barskogområde med fattig furuskog og middels rik granskog i den sørboreale skogsonen. Det er et tilgrensende naturreservat også på svensk side av grensen.
Det finnes spor etter tidligere branner her, og brenning har trolig vært brukt som beredningsmetode for å få opp ungskog etter hogst.
Etter opprettelsen av naturreservatet, har Kartverket den 17. november 1994 vedtatt Særgilamp som skrivemåte på vannet som ga navnet til naturreservatet.

Dyreliv

I reservatet kan man finne elg, rådyr, rødrev, hare, bokfink, rødstrupe, fuglekonge, storfugl, orrfugl og tretåspett.
Heilo og storlom har tidvis tilhold innenfor reservatet.
Hyrdebrev

Hyrdebrev er, ifølge Det Norske Akademis ordbok, «innenfor kirkevesen, særlig i Den katolske kirke, rundskriv fra en biskop til prestene (eller de troende) i hans stift». Hyrdebrev blir gjerne utsendt til visse tider (f.eks. fastetiden), men kan også gjelde saker som kjennes viktige for kirken.
Begrepet brukes etterhvert også i andre sammenhenger.
Allantois

Allantois er en fosterhinne som finnes hos alle amnioter (krypdyr, fugler og pattedyr). Hinnen danner en pose rundt endetarmsåpningen hos fosteret og tar opp avfall fra fosterets fordøyelse, i første rekke nitrogenholdige stoffer som ammoniakk, urea eller urinsyre. Disse ville ellers lekket inn i amnion-hinnen og forgiftet fosteret. For amfibier og fisker er dette ikke noe problem, da deres avfall stort sett er form av amoniakk som er svært vannløslig og forsvinner raskt ut fra egget ved diffusjon. Hos fisk mangler allantois helt, mens den finnes som en liten struktur hos amfibier. Hos eggleggende dyr på land må derimot slike stoffer holdes unna fosteret på andre måter. Her er allantois en dominerende del av egget, og vil etter hvert omslutte fosteret helt og gro sammen med chorion. Etter fullført fosterutvikling, vil allantois falle av og ligge igjen i egget.
Urinblæren dannes på fosterstadiet fra de innerste delene av allantois. Hos morkakedyr vil allantois være med å danne navlestrengen samme med plommesekken, men vil siden løses opp og tilbakedannes etterhvert som navlestrengen og morkaken tar over funksjonen med å fjerne avfall.
Gi et lite vink

Gi et lite vink er en barnelek. Den som «har den» skal først telle til for eksempel ti, mens de andre gjemmer seg. Deretter skal den som «har den» lete etter de andre. Når han ser noen, skal han si «jeg har sett deg X», og da må denne personen gå til et på forhånd bestemt sted. For å bli fri igjen, må noen av de som fremdeles er fri, «gi et lite vink» til den fangede. Når alle er fanget, er leken slutt.
Alder og opphavssted til Gi et lite vink er ikke kjent.
François Étienne de Kellermann

Liv og virke

Kellermann tjenestegjorde en kort tid i sin fars husar-regiment før han gikk inn i den diplomatiske tjeneste i 1791. 
I 1793 gikk han atter inn i armeen, og tjenestegjorde hovedsakelig under farens kommando i Alpene, og steg i gradene til chef de brigade i 1796.
Kellermann ble i 1796 adjutant hos Napoleon Bonaparte da denne overtok kommandoen i Italia. Snart gjorde han seg bemerket som djerv kavalerianfører. I spissen for en kavaleribrigade bidro han i vesentlig grad til seieren i slaget ved Marengo i 1800. Under dette slaget angrep han med sin tunge, men allerede svekkede, kavaleribrigade plutselig i flanken den østerrikske grenaderkolonne som rykket frem landeveien mot Alessandria. Den østerrikske kolonnen ble effektivt brutt opp. Denne seieren førte til hans utnevnelse til divisjonsgeneral.
Under felttoget i 1805 førte han kavaleridivisjonen ved Jean-Baptiste Bernadottes armékorps, men ble i slaget ved Austerlitz så alvorlig såret at han var tjenesteudyktig helt til 1807, da han ble satt inn i tjeneste i Portugal. Årene 1808–1810 kjempet han i Spania. I felttoget 1813–1814 utmerket han seg som sjef for 4. kavalerikorps.
Han sluttet seg etter Napoleons fall i 1814 til den bourbonske restaurasjon, men gikk tilbake til Napoleon i de hundre dagene og deltok i slaget ved Quatre Bras der han gjennomførte et berømt kavaleriangrep, og to dager etter i spissen for 3. kavalerikorps i slaget ved Waterloo. 
Ved Waterloo ble han såret. Til å begynne med var Kellermanns to divisjoner blitt satt inn til støtte for infanteriet i det franske venstre sentrum. På tidlig tidspunkt knuste cuirassierer, enten Kellermanns eller Milhauds, en skjødesløst deployert hannoversk infanteribataljon. Om ettermiddagen sendte Michel Ney det III. kavalerikorps til et masseanbrep på britiske infanteri mellom Hougoumont og La Haye Sainte. Sent på ettermiddagen klarte cuirassierer — muligens  Kellermanns — å ri ned den  5. og den 8. King's German Legion-bataljoner. Men de gjentatte storminger mot de allierte linjer formådde ikke å bryte ned et enneste ledd, og forbrukte det franske kaveleris kraft. 
Under de hundre dagene var han blitt pair, men ble utelukket av  Ludvig XVIII fra pairkammeret. I 1820 fikk han atter inntre i det.
Etter Julirevolusjonen, som han hilste med stor entusiasme, stemte han for de styrtede ministres død.
Kellermann døde den 2. juni 1835. Hans sønn var diplomaten François-Christophe-Edouard Kellermann.
Junior-VM i alpint 2002

Storslalåm

Ikke arrangert.
Khi

Bruk i matematisk og vitenskapelig sammenhenger

Innen statistikk brukes khi (eller ), eller khikvadrat (), i flere sammenhenger. Bokstaven inngår blant annet i navnet til både khifordelingen og khikvadratfordelingen, samt khikvadrattester.
Innen algebraisk topologi brukes  for å angi Euler-karaketristikken til en overflate.
Innen grafteori brukes  for å betegne en grafs kromatiske nummer.
Mount Everest-snøskredet i 2014

Skredet

Rundt klokken 06.45 lokal tid gikk et snøskred på sørsiden av Mount Everest på en høyde rundt 5 791 moh. Ulykkesområdet, også kalt «popcornmarken», ligger ved isfallene i Khumbudalen. En rekke ustabile isblokker i og over isfallet gjør at klatrere prøver å forsere området tidlig om morgenen før temperaturen stiger. Rundt 30 menn, hovedsakelig sherpa-fjellførere, ble begravet i snøskredet, som ble utløst av fallende isblokker fra den vestre kanten av Mount Everest over isfallet. Fjellførerne må årlig legge og vedlikeholde nye ruter for den aktuelle sesongens klatrere, da forholdene endrer seg gjennom bevegelser i isen.

Reaksjoner

I tillegg til de obligatoriske forsikringsordningene som utbetaler 10 000 dollar til fjellførernes familier, har den nepalske regjeringen tilbudt en erstatning på 40 000 nepalske rupi som en umiddelbar hjelp til ofrenes nærmeste pårørende. Myndighetenes tilbud vil bare dekke begravelsesutgiftene og gjorde sherpaene opprørte og ble avslått av deres organisasjon, Nepal Mountaineering Association. Denne hevdet at arbeidet ville bli lagt ned om ikke hele forsikringssummen ble utbetalt til familiene til de omkomne, skadene og savnede. De krevde videre et minnested for de omkomne, en dobling av forsikringsdekningen til 20 000 dollar og at den medisinske behandlingen skulle bli betalt av myndighetene.
21. april ble åtte av de omkomne kjørt seremonielt gjennom Katmandu før de ble kremert i en buddhistisk seremoni.
22. april bestemte de å avlyse hele klatresesongen for 2014. Utenlandske klatrere i området besluttet å forlate dette da de ble utsatt for trusler fra militante sherpaer som truet med voldelige aksjoner mot utenlandske klatrere og mot de sherpaene som fortsatt ønsker å jobbe på fjellet. Ulykken ble brukt i en politisk kamp mot myndighetene i Nepal.
VM i kunstløp 1938

VM i kunstløp 1938. Verdensmesterskapet i kunstløp for kvinner ble arrangert i Stockholm i Sverige 4. og 5. februar og for menn og par i Berlin i Tyskland 18. og 9. mars 1938.
Felix Kaspar fra Østerrike ble verdensmester for menn og britiske Megan Taylor for kvinner. Maxi Herber og Ernst Baier fra Tyskland ble verdensmester i parløp.
Regent University

Regent University er et privat kristet universitet i Virginia Beach i den amerikanska delstaten Virginia. Tv-predikanten Pat Robertson grunnla universitetet i år 1978 som Christian Broadcasting Network University. Regent byttet navn i år 1990. Universitetets campusområde i Virginia Beach preges av georgiansk arkitektur. Universitetet flyttet i år 1980 til Virginia Beach fra Chesapeake. Fram til 2008 hadde Regent ytterligere et campusområde i Alexandria.
Bassen & Co

Bassen & Co var en norsk tegneserie tegnet av Tønsberg-tegneren Lars Wangensten-Berge. Denne serien gikk som en ukentlig helside i ukemagasinet Familien / ("Kristen Ungdom"). Bassen & Co ble første gang trykt i "Familien" nummer 3 1949 og gikk i nesten 20 år, frem til blad nummer 17 i 1968.
I boken "Tegneseriens triangel" (av Morten Harper) står det følgende om serien: "Bassen er en tretten år gammel gutt. Han og hans to gode venner lever i en småby i Sør-Norge. Guttene er relativt prektige, men skildres i hovedsak realistisk. De opplever spennende eventyr i møter med skurker, men ordner alltid opp til slutt. Serien er virkelighetsnær, men beholder en spenningsnerve. Tegningene av både mennesker og miljø er stilsikre".
Elvis: Greatest Hits Volume 1

Elvis: Greatest Hits Volume 1 er et samlealbum med Elvis Presley, utgitt i oktober 1981.
Brage den gamle

Hans liv og slekt

Historikeren Finnur Jónsson mener at Brage Boddason har eksistert: «Det er således klart, at Brage enstemmig sættes til det 9. årh.s første halvdel, og de kilder, der omtaler ham, er af en sådan beskaffenhed, og den måde, han omtales på, af en sådan art, at der skal en overordenlig grad af tvivlesyge til at betragte Brage som en mytisk person. Således mener også mænd som S. Bugge, G. Storm, G. Vigfússon, H. Gering, E. Mogk, at Brage i virkeligheden er en historisk person.». Tilnavnet «den gamle» (inn el. hinn gamli) er ikke kjent fra Brages egen levetid, men antas først å ha blitt brukt i den islandske skaldeoversikten Skáldatal fra 1200-tallet for å skille Brage fra den yngre skalden Brage Hallsson som levde på 1100-tallet.
Brage var sønn av Bodde og gift med Lofthøna som var datter til skalden Erp Lutande. Deres datter Astrid Sløkedreng er nevnt som stammor til norske og islandske slekter med tilknytning til Vest-Norge, og styrker teorien om at Brage hadde tilknytning til denne landsdelen. Gjennom datteren Astrid ble Brage også oldefar til Arinbjørn herse, som i Egil Skallagrimssons saga refererer til sin frende Brage som reddet livet ved å dikte en drápa om Bjørn Sveakonge og la dermed grunnlaget for Egils drápa Hofuðlausn om kong Eirik Blodøks. Han var også tippoldefar til skalden Gunnlaug Ormstunge.

Diktene

Det er bevart flere vers som knyttes til hans antatte hovedverk Ragnarsdrápa, i tillegg til noen andre bruddstykker og lausaviser. Av 26 strofer eller deler av strofer antas at 20 tilhører den drápa som Snorre skrev at Brage diktet til Ragnar Lodbrok – Ragnarsdrápa.
Slik diktet er rekonstruert er drápaen utformet som en beskrivelse og en hyllest til et vakkert dekorert skjold som Brage skal ha fått av kong Ragnar. Skjoldet skal ha hatt fire malte felt som fremstiller to scener fra sagnhistorien og to scener fra mytologien: Hamde og Sorles kamp mot kong Jormundrek, Hild som egger Hogne til kamp mot Hedin (Hjadningstriden), Gefjon som pløyer Sjelland løst fra Sverige, og Tor som fisker Midgardsormen.
Noen forskere har ment at Brage var skalden som skapte den spesielle diktformen drottkvætt. Filologen Hallvard Lie har foreslått at Brage kan ha skapt drottkvætt-stilen i det han prøvde å overføre stilen i den materielle kunsten (på skjoldet) til ordets kunst.
I tillegg til Ragnarsdrápa er det bevart to lausaviser og noen bruddstykker som kan tenkes å stamme fra en drápa som Brage skal ha diktet til kong Bjørn. Dette er basert på en tolkning av utsagn fra Arinbjørn herse i Egil Skallagrimssons saga. Den ene av lausavisene kan tenkes å være et takkedikt til kong Bjørn, den andre var et vers om kong Hjørs sønner. Dette diktet er skrevet i versemålet fornyrðislag.
Finnur Jónsson hevder at det var Brage som tok skrittet fra den gamle vismannsrollen þulr slik han opptrer hos kong Hjør og skapt selve skalderollen slik den framstår i historiene rundt kvadene til kongene Ragnar og Bjørn.
Corneliu Coposu

Liv og virke

Etter å ha studert juss og økonomi ved Universitetet i Cluj fra 1930 til 1934, engasjerte han seg i lokalpolitikken som medlem av Det nasjonale bondeparti (PNȚ), og han arbeidet som advokat. Han begynte som personlig sekretær for Iuliu Maniu, som spilte en betydelig rolle i sammenslåingen av Transilvania med Romania i 1918. 
Coposu flyttet til București i 1940, da Nord-Transilvania ble avstått til Ungarn, og under den andre verdenskrig var han et viktig medlem av Det nasjonale bondeparti, som sto i opposisjon til Ion Antonescu og hans regime.  I 1937, med bakgrunn i konflikten mellom lederne i PNȚ și og kong Carol II av Romania, ble Coposu arrestert, fordi han hadde visstnok dokumenter på seg som viste at kongen prøvde å trekke Iuliu Maniu inn i rettssaken mot sin nevø Romulus Boilă, en korrupsjonsrettssak som i Romania er kjent som «Skoda-affæren». Corneliu Coposu ble dømt til fengsel i tre måneder og én dag for majestetsfornærmelse. Andre gang satt han arrestert i en kort periode etter den antikommunistiske og prokongelige demonstrasjonen i București den 8. november 1945.
Coposu ble arrestert den 14. juli 1947, sammen med flere andre lederne i Det nasjonale bondepartiet i Romania, etter medlemmer av partiledelsen angivelig hadde forsøkt å flykte fra landet i et fly. Coposu satt fengslet uten rettssak i ni år før han i 1956 ble dømt til livsvarig fengsel for «forræderi mot arbeiderklassen» og for å ha begått «forbrytelser mot samfunnsordenen».
Som politisk fange var Coposu med på å bygge ut Donau-Svartehavskanalen, før han i april 1964 ble løslatt etter 15 års frihetsberøvelse. Etter at han ble satt fri ble han ansatt på en byggeplass eller, ifølge andre kilder, som ufaglært arbeider ved Întreprinderea de Construcții-Montaj București, i de mekaniske snekkerverkstedet. I 1970-årene arbeidet han som tekninsk arbeider ved et byggefirma i București.
Coposu ble valgt til Senatet i Romania ved valget i 1992. I 1995 innvilget regjeringen i Frankrike ham til Grand Officier de la Legion d'Honneur under en seremoni i București. Han døde i București mens han mottok behandling for lungekreft. Et stort antall mennesker deltok i begravelsen tre dager senere. Tallene varierer enormt, fra 20 000 til cirka en million.
Hans kone, Arlette, døde i 1965, kort tid etter at hun ble løslatt fra fengselet. Hun var blitt arrestert, sammen med bl. a. sin søster France, i rettssaken mot de såkalte spionene ved den franske legasjonen i București, der hun hadde vært ansatt. Hun satt fengslet mellom 1950 og 1964.
Skogsaksedyr

Utseende

Skogsaksedyr er skinnende, rødbrunt. Hodet, antenner og bein er lysere, mer gulaktige. Lengden er mellom 6-13 millimeter, hunnen er generelt noe større enn hannen.  Andre fotledd er bredt og hjerteformet utvidet.
Saksedyr kjennes lett på «tangen» på bakkroppen, som brukes til forsvar, å fange byttedyr med og under parringsleken. Hannens tang er ganske stor og buet slik at den danner en nesten lukket sirkel. Men tuppene på tangen berører ikke hverandre. Hunnens tang er mindre, ikke krummet og peker rett bakover. Tangen kan virke skremmende, men saksedyr er helt ufarlige.
Skogsaksedyr kan ligne vanlig saksedyr men skilles på tangens utforming og at de har reduserte vinger og ikke kan fly. De er også generelt noe mindre, finnes helst i skog og sjeldent i hager og hus.

Levevis

Skogsaksedyr har bitende munndeler og lever av forskjellig organisk føde og men kan gjerne ta mindre levende byttedyr. Skogsaksedyret lever i skog med noe død ved, det vil si mer urørt skog som ikke hogstpåvirket. De lever under løs bark i eikelunder, eldre edelløvskog, eldre granskog og ganske glissen furuskog. Saksedyr er nattaktive og gjemmer seg om dagen. Før det lysner om morgenen leter de opp et fint sted å oppholde seg.
Saksedyr har ufullstendig forvandling, nymfene vokser seg gradvis mer og mer lik de voksne dyrene. Eggleggingen skjer på våren og forsommeren.

Utbredelse

Chelidura acanthopygia finnes sannsynligvis ikke i Norge, og at tidligere funn i stedet er den nærstående arten Chelidura guentheri. Den ble beskrevet som ny for Europa i 1994, det vil si at flere tidlige funn av C. acanthopygia trolig er feilbestemt. Det ser ut til at C. acanthopygia finnes lengre sør og øst i Europa, og at det i nordvest dreier seg om arten C. guentheri.
NM i svømming 1916

NM i svømming 1916 ble arrangert i form av tre norgesmesterskapsstevner i Kristiania (hovedstevnet, 26.-27. august), Bergen (kvinneøvelser) og 
Stavanger (stup og kunstsvømming).
Kommunalt planregister

Kommunalt planregister i plan- og bygningsloven er omtalt i § 2–2 og utdypet i kartforskriften.
«Kommunene skal ha et planregister som gir opplysninger om gjeldende arealplaner og andre bestemmelser som fastlegger hvordan arealene skal utnyttes.»